
Kārtība, kādā piešķir aizdevumu ar kapitāla atlaidi lauksaimnieciskās darbības un citas saimnieciskās darbības veicējiem lauku teritorijā

	1.
	Anotācija (ex-ante)
Anotācijas (ex-ante) nosaukums
	Priekšlikums (LTRK - 14.08.2026. - pēc termiņa)
Latvijas Tirdzniecības un rūpniecības kamera (turpmāk - LTRK) ir iepazinusies ar noteikumu projektu projektu “Kārtība, kādā piešķir aizdevumu ar kapitāla atlaidi lauksaimnieciskās darbības un citas saimnieciskās darbības veicējiem lauku teritorijā” (25-TA-2092) un sniedz sekojošus komentārus.
LTRK norāda, ka programmā nav skaidri norādīts mērķa atbalsta saņēmējs. Atbalsts pieejams trīs virzieniem: darbības uzsākšanai, darbības pārorientācijai vai ražošanas dažādošanai, un pārstrādei. Līdz ar to izriet, ka esošai lauksaimnieciskajai darbībai atbalsts nav pieejams, kas LTRK nešķiet pamatoti. Atbalsta iespējas būtu jāparedz arī esošas saimnieciskās darbības turpināšanai un attīstīšanai, tostarp gadījumos, kad netiek uzsākta jauna darbība, veikta darbības pārorientācija, ražošanas dažādošana vai pārstrāde.
Maksimālā kapitāla atlaide ir 50 %, bet nepārsniedzot 100 000 EUR. Augstākās intensitātes ir pieminētas tikai kumulatīvos nolūkos, kas varētu radīt zināmu neskaidrību noteikumu piemērošanā. LTRK aicina šo aspektu precizēt.
Pagaidām nav skaidrs, vai Altum piemēros prasību par obligātu sava līdzfinansējuma nodrošināšanu vismaz 10 % apmērā. No noteikumu projekta var noprast, ka šāda līdzdalība varētu tikt prasīta līdz pat 25 % apmērā, taču nav skaidrs, kā jaunais lauksaimnieks praktiski varētu šādu prasību nodrošināt. Līdz ar to LTRK aicina noteikumos precīzāk norādīt piemērojamo līdzfinansējuma prasību un tās apmēru.
 
Piedāvātā redakcija
-
	Ņemts vērā
Atbalsta virzieni izvēlēti mērķtiecīgi, ņemot vērā nepieciešamību veicināt lauksaimniecības un lauku teritoriju ekonomisko izaugsmi un saimniecību spēju pielāgoties mainīgajiem ārējiem apstākļiem. Darbības dažādošana un pārorientācija sniedz iespēju saimniecībām mazināt riskus un rast jaunus izaugsmes virzienus gadījumos, kad līdzšinējā darbība vairs nenodrošina pietiekamu ekonomisko atdevi. Jaunu lauksaimnieku piesaiste ir būtiska nozares paaudžu nomaiņai un ilgtermiņa attīstībai. Savukārt pārstrādes attīstība sniedz iespēju radīt lielāku pievienoto vērtību saražotajai produkcijai un tādējādi veicināt ekonomisko izaugsmi lauku teritorijās.
Ņemot vērā, ka kapitāla atlaide ir publiskā finansējuma atbalsta elements, ir būtiski to novirzīt konkrētiem attīstības mērķiem, nevis vispārējai esošas saimnieciskās darbības turpināšanai neatkarīgi no ieguldījuma mērķa.
Līdz ar to noteikumu projektā paredzētie atbalsta virzieni ir pamatoti ar nepieciešamību veicināt saimniecību attīstību, pielāgošanos mainīgajiem apstākļiem, pievienotās vērtības radīšanu un ekonomiskās dzīvotspējas stiprināšanu, savukārt esošās saimnieciskās darbības turpināšanai un attīstīšanai ir pieejami citi finanšu instrumenti.

Noteikumu projekts nosaka šīs programmas maksimālo kapitāla atlaides apmēru – 50 % no attiecināmajām izmaksām, bet ne vairāk kā 100 000 EUR. Noteikumos ietvertās norādes uz augstākām atbalsta intensitātēm attiecas vienīgi uz atbalsta kumulācijas gadījumiem (ievērojot ES valsts atbalsta regulējuma nosacījumus) un nemaina šajā konkrētajā instrumentā noteiktos griestus.

Noteikumu nosacījumi neparedz prasību pretendentam nodrošināt savu līdzfinansējumu, līdz ar to noteikumu projektā šāda prasība nav norādīta.
	Anotācija (ex-ante)
Anotācijas (ex-ante) nosaukums

	Izsludināšana: 07.07.2026. 13:47

	2.
	Noteikumu projekts
40. Lai nodrošinātu šo noteikumu 41. punktā minētā nosacījuma ievērošanu, saimnieciskās darbības veicēja apvienošanas, iegādes vai sadalīšanas gadījumā atbalsta uzskaitē ņem vērā šādus nosacījumus:
	Priekšlikums (FM - 14.07.2026.)
Vēršam uzmanību, ka tikai Komerclikumā ir paredzēts, ka  komercsabiedrību var reorganizēt, apvienot, sadalīt vai pārveidot.
Savukārt fiziskās personas pārtrauc saimniecisko darbību un uzsāk jaunu, šīm personām nav paredzēts regulējums, ka fiziskās personas apvienojas vai sadalās. Ievērojot minēto, lūgums izvērtēt kā tas attieksies uz pretendentiem, kas ir fiziskās personas - saimnieciskās darbības veicēji.
 
Piedāvātā redakcija
-
	Ņemts vērā
Attiecīgais noteikumu projekta punkts izriet no Eiropas Savienības valsts atbalsta regulas, kas ir tieši piemērojama.
Noteikumu projekta punkts ir izvērtēts, un attiecīgais nosacījums tiks piemērots tikai tajos gadījumos un attiecībā uz tiem saimnieciskās darbības veicējiem, kuriem apvienošana, iegāde vai sadalīšana ir juridiski iespējama saskaņā ar piemērojamajiem normatīvajiem aktiem. Tā kā fiziskām personām – saimnieciskās darbības veicējiem prasības par apvienošanu vai sadalīšanu nav piemērojamas, uz tām attiecas pārējās de minimis atbalsta uzskaites un piešķiršanas prasības.
	Noteikumu projekts
40. Lai nodrošinātu šo noteikumu 41. punktā minētā nosacījuma ievērošanu, saimnieciskās darbības veicēja apvienošanas, iegādes vai sadalīšanas gadījumā atbalsta uzskaitē ņem vērā šādus nosacījumus:

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 14.07.2026.)
Anotācijas sadaļā Risinājuma apraksts norādīts: “Plānots, ka sabiedrības "Altum" pieņemto lēmumu un noslēgto darījumu tiesiskais regulējums tiks definēts Attīstības finanšu institūcijas likumā, veicot nepieciešamos grozījumus.”  Informējam, ka galīgā tiesu prakse attiecīgajā jautājumā vēl nav nostiprinājusies, un ir būtiski sagaidīt tiesvedības noslēgumu pirms attiecīgu normatīvo izmaiņu veikšanas. Ņemot vērā minēto, aicinām no anotācijas svītrot minēto teikumu
 
Piedāvātā redakcija
-
	Ņemts vērā
Ņemot vērā, ka galīgā tiesu prakse attiecīgajā jautājumā vēl nav nostiprinājusies un pirms attiecīgu normatīvo izmaiņu veikšanas ir būtiski sagaidīt tiesvedības noslēgumu, piekrītam, ka grozījumi Attīstības finanšu institūcijas likumā ir veicami pēc tiesvedības noslēguma.
Tā kā anotācijā ir norādīts, ka ir plānots, ka sabiedrības "Altum" pieņemto lēmumu un noslēgto darījumu tiesisko regulējumu definēs Attīstības finanšu institūcijas likumā, veicot nepieciešamos grozījumus, šis formulējums nenozīmē, ka attiecīgie likuma grozījumi ir jāveic nekavējoties, līdz ar to šī teikuma nozīme ir tikai informatīva.
	Anotācija (ex-ante)
1.3. Pašreizējā situācija, problēmas un risinājumi

	Izsludināšana: 11.06.2026. 18:00

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 18.06.2026.)
Projekta anotācijā norādīts, ka "Aizdevuma piešķiršana, aizdevuma piešķiršanas atteikums, kapitāla atlaides piemērošana vai nepiemērošana ir civiltiesiska rakstura darbības, kas izriet no līgumiskajām attiecībām starp "Altum" un atbalsta pretendentu, līdz ar to attiecīgie lēmumi netiek pieņemti administratīvā procesa ietvaros un nav administratīvie akti Administratīvā procesa likuma izpratnē."
Vēršam uzmanību uz to, ka Senāta Administratīvo lietu departaments ir norādījis, ka valsts atbalsta piešķiršana, pat, ja tā ietvaros tiek vērtēta pretendenta atbilstība privāttiesībām raksturīgiem kritērijiem, ir publiski tiesisks process. “Altum” ir deleģēta publiska funkcija – valsts atbalsta piešķiršana. Ievērojot, ka valsts atbalsts tiek sniegts no publiskiem resursiem, “Altum” darbību saistībā ar valsts atbalsta piešķiršanu nevar salīdzināt ar vienkāršu civiltiesisku finanšu instrumentu piedāvāšanu pilnīgi privāttiesiskās attiecībās. Komersants nevar paļauties uz to, ka tas saņems valsts atbalstu, pat ja komersants un tā projekts atbildīs atlases formālajiem kritērijiem. Tomēr komersantam jāvar paļauties, ka tā pieteikums atbalsta programmai tiks atbilstoši un tiesiski izvērtēts. Lai pārbaudītu, vai valsts pārvaldes uzdevums – valsts atbalsta piešķiršana – tiek pildīts tiesiski, persona lēmumu par pieteikuma noraidīšanu var pārsūdzēt administratīvajā tiesā (skat. Senāta Administratīvo lietu departamenta 2024. gada 15. novembra lēmumu lietā Nr. A420213923, SKA-839/2024. ECLI:LV:AT:2024:1115.A420213923.5.L).
Tādējādi atbilstoši Administratīvā procesa likuma regulējumam “Altum” lēmumi valsts atbalsta piešķiršanas jomā ir administratīvie akti. Ar Ministru kabineta noteikumiem nevar mainīt tādu lēmumu tiesisko dabu, kas izriet no likuma, tātad augstāka juridiskā spēka, regulējuma. Tam ir nepieciešams speciāls likuma regulējums.
Ievērojot minēto, lūdzam attiecīgi precizēt projekta anotāciju.
 
Piedāvātā redakcija
-
	Ņemts vērā
Noteikumu projekta anotācija ir precizēta, ņemot vērā iebilduma argumentācijas pamatojumu.
	Anotācija (ex-ante)
1.3. Pašreizējā situācija, problēmas un risinājumi

	5.
	Noteikumu projekts
10. Sabiedrība "Altum" aizdevumu ar kapitāla atlaidi piešķir, ja aizņēmēja saimnieciskā darbība ir ekonomiski dzīvotspējīga, izvērtējot biznesa idejas potenciālu un ilgtspēju, uzņēmējdarbības īstenošanai nepieciešamo līdzfinansējumu, nodrošinājuma struktūru un likviditāti, saimnieciskās darbības veicēja esošo un nākotnes finanšu situāciju, kā arī analizējot identificētos uzņēmējdarbības riska un citus faktorus aizdevuma kvalitātes noteikšanai, kā arī citus riskus, ievērojot sabiedrībai "Altum" saistošajos tiesību aktos noteikto risku izvērtēšanu.
	Priekšlikums (TM - 18.06.2026.)
Aicinām precizēt atsauci uz "sabiedrībai "Altum" saistošajiem tiesību aktiem", atsaucoties uz normatīvajiem aktiem noteiktā jomā atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 137. punktam.
Piedāvātā redakcija
-
	Ņemts vērā
Noteikumu projekta punkts precizēts
	Noteikumu projekts
10. Sabiedrība "Altum" aizdevumu ar kapitāla atlaidi piešķir, ja aizņēmēja saimnieciskā darbība ir ekonomiski dzīvotspējīga, izvērtējot uzņēmējdarbības idejas potenciālu un ilgtspēju, uzņēmējdarbības īstenošanai nepieciešamo līdzfinansējumu, nodrošinājuma struktūru un likviditāti, saimnieciskās darbības veicēja esošo un nākotnes finanšu situāciju, kā arī analizējot identificētos uzņēmējdarbības riska un citus faktorus aizdevuma kvalitātes noteikšanai, kā arī citus riska faktorus.

	6.
	Noteikumu projekts
43.2. ja atbalsta pretendentam aizdevuma piešķiršanas brīdī saskaņā ar Valsts ieņēmumu dienesta publiskojamo datubāzes informāciju ir nodokļu vai nodevu parāds, kas pārsniedz normatīvajos aktos par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai minēto administrēto nodokļu parāda kopsummas apmēru, izņemot situācijā, kad ir pagarināts nodokļu parāda samaksas termiņš un tiek pildītas nodokļu parāda saistības;
	Priekšlikums (FM - 18.06.2026.)
Vēršam uzmanību, ka saskaņā ar  likumu "Par nodokļiem un nodevām" 18.panta pirmās daļas 8.punktu Valsts ieņēmumu dienesta administrēto nodokļu (nodevu) publiskojamo parādnieku datubāzē iekļauj informāciju par parādniekiem, kam  Valsts ieņēmumu dienesta administrēto nodokļu (nodevu) parāda kopsumma pārsniedz 150 euro, izņemot nodokļu maksājumus, kuru maksāšanas termiņš saskaņā ar šā likuma 24.panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos vai attiecībā uz kuriem ir noslēgts vienošanās līgums saskaņā ar šā likuma 41. pantu.
Tādējādi  Valsts ieņēmumu dienesta administrēto nodokļu (nodevu) publiskojamo parādnieku datubāzē iekļauj informāciju par nodokļu un nodevu parādiem, kas pārsniedz 150 euro, un kam nav pagarināts, sadalīts vai atlikts nodokļu parāda samaksas termiņš un nav noslēgts vienošanās  līgums, līdz ar to noteikumu 43.2.apakšpunktā sniegtā piebilde "izņemot situācijā, kad ir pagarināts nodokļu parāda samaksas termiņš un tiek pildītas nodokļu parāda saistības" nav nepieciešama, jo VID publiskajā datu bāzē tā netiek atspoguļota.
Ievērojot minēto,  ierosinām svītrot 43.2.apakšpunktā vārdus "izņemot situācijā, kad ir pagarināts nodokļu parāda samaksas termiņš un tiek pildītas nodokļu parāda saistības".
Piedāvātā redakcija
-
	Ņemts vērā
Noteikumu projekta punkts precizēts atbilstoši izteiktajam priekšlikumam.
	Noteikumu projekts
43.2. ja atbalsta pretendentam aizdevuma piešķiršanas brīdī saskaņā ar Valsts ieņēmumu dienesta publiskojamo datubāzes informāciju ir nodokļu vai nodevu parāds, kas pārsniedz normatīvajos aktos par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai minēto administrēto nodokļu parāda kopsummas apmēru;

	7.
	Noteikumu projekts
43.5. saimnieciskās darbības veicējam, ja tā dalībniekiem vai saistītām personām, kuras ir reģistrētas valstī vai teritorijā, kas minēta normatīvajos aktos par zemu nodokļu vai beznodokļu valstīm vai teritorijām, pieder kapitāldaļas;
	Priekšlikums (TM - 18.06.2026.)
Aicinām precizēt normu vai sniegt skaidrojumu anotācijā, vai saistītās personas ir domātas saimnieciskās darbības veicēja vai dalībnieka saistītās personas, kā arī nav saprotams, kur pieder kapitāla daļas. Vēršam uzmanību, ka ierobežojumam ir jābūt skaidram.
Piedāvātā redakcija
-
	Ņemts vērā
Noteikumu projekta punkts precizēts, kā arī anotācijā sniegts skaidrojums par saistītām personām. 
	Noteikumu projekts
43.5. saimnieciskās darbības veicējam, ja tā dalībnieki vai saistītās personas ir reģistrētas valstī vai teritorijā, kas minēta normatīvajos aktos par zemu nodokļu vai beznodokļu valstīm vai teritorijām;

	8.
	Noteikumu projekts
59. Sabiedrība "Altum" ir tiesīga saņemt atzinumu Lauku atbalsta atzinumu par šo noteikumu 21., 22., 27., 28., 29., 30. un  35. noteikto atbalsta pretendenta nosacījumu izpildi kapitāla atlaides piemērošanai.
	Priekšlikums (TM - 18.06.2026.)
Aicinām precizēt normu, aizvietojot vārdus "ir tiesīga" ar vārdu "var". Vienlaikus aicinām izvērtēt un sniegt skaidrojumu par normas piemērošanu, kā arī, ja paredzēts, ka atzinums tiks vienmēr sniegts par attiecīgo nosacījumu izpildi, aicinām izvērtēt, vai nav precizējama norma kopumā, norādot, ka Lauku atbalsta dienests sniedz atzinumu sabiedrībai "Altum" attiecīgajos gadījumos.
Piedāvātā redakcija
-
	Ņemts vērā
Noteikumu projekta punkts precizēts
	Noteikumu projekts
59. Dienests sabiedrībai "Altum" sniedz atzinumu par šo noteikumu 21., 22., 27., 28., 29., 30. un 35. noteikto atbalsta pretendenta nosacījumu izpildi kapitāla atlaides piemērošanai.

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 18.06.2026.)
Aicinām anotācijā iekļaut skaidrojumu par šo grozījumu ietekmi uz esošajiem aizdevumu projektiem. Vēršam uzmanību, ka ar šiem MK noteikumu grozījumiem vienas atbalsta programmas ietvaros esošie aizņēmēji tagad sanāk neizdevīgākā pozīcijā nekā jaunie aizņēmēji , kā arī sniegt informāciju, vai, piemēram, ir plānots, ka šādu atlaidi piemērotu arī jau esošajiem aizņēmējiem, veicot līguma grozījumus.
Piedāvātā redakcija
-
	Ņemts vērā
Papildināta noteikumu projekta anotācija ar skaidrojumu, ka šī ir specifiska aizdevumu programma, kas paredzēta specifiskiem saimniecību attīstības virzieniem, līdz ar to tā atšķiras no līdzšinējās aizdevumu programmas, kas noteikta ar Ministru kabineta 2018.gada 24.jūlija noteikumiem Nr.446 "Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu".
Ievērojot minēto, informējam, ka esošie aizņēmēji nav neizdevīgākā pozīcijā nekā jaunie aizņēmēji, attiecīgi nav plānots, ka šādu atlaidi piemērotu arī jau esošajiem aizņēmējiem, veicot līguma grozījumus.
	Anotācija (ex-ante)
1.3. Pašreizējā situācija, problēmas un risinājumi

	Izsludināšana: 01.06.2026. 17:04

	10.
	Noteikumu projekts
7. Lai nodrošinātu finansējumu aizdevuma ar kapitāla atlaidi piešķiršanai, sabiedrība "Altum" var piesaistīt valsts aizdevumu līdz 10 000 000 euro, saskaņā ar normatīvajiem aktiem par kārtību, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtību, vai aizņemoties finansējumu no starptautiskajām finanšu institūcijām vai finanšu tirgos. 
	Iebildums (FM - 08.06.2026.)
Ņemot vērā, ka noteikumu projekta 7.0. redakcijā atkal ir iekļauts nosacījums, ka, lai nodrošinātu finansējumu aizdevuma ar kapitāla atlaidi piešķiršanai, sabiedrība "Altum" var piesaistīt valsts aizdevumu līdz 10 milj. euro, saskaņā ar normatīvajiem aktiem par kārtību, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtību, lūdzam noteikumu projektu papildināt un norādīt aizdevuma izmantošanas mērķi un termiņu, uz kādu tiek piešķirts valsts aizdevums, aizdevumam piemērojamo riska procentu likmi, kā arī sniegt informāciju par plānoto nodrošinājumu.
Piedāvātā redakcija
-
	Ņemts vērā
Noteikumu projekta punkts papildināts, atbilstoši iebildumā ietvertajām prasībām.
	Noteikumu projekts
7. Lai nodrošinātu finansējumu aizdevuma ar kapitāla atlaidi piešķiršanai, sabiedrība "Altum" var piesaistīt valsts aizdevumu kredītlīnijas veidā līdz 10 000 000 euro saskaņā ar normatīvajiem aktiem par kārtību, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtību vai aizņemties finansējumu no starptautiskajām finanšu institūcijām vai finanšu tirgos. Kapitāla atlaidi sedz no pasākumā piešķirtā publiskā finansējuma. Valsts aizdevuma atmaksas termiņš ir līdz 2045. gada 31. decembrim. Valsts aizdevumam nepiemēro riska likmi, un to nodrošina ar komercķīlu, sabiedrībai "Altum" ieķīlājot prasījuma tiesības un to nākamās sastāvdaļas kā lietu kopību, kas izrietēs no sabiedrības "Altum" izsniegtajiem aizdevumiem.

	11.
	Noteikumu projekts
53. Saskaņā ar regulas 2021/1060 58.panta 7.punktu, visu aizdevuma ar kapitāla atlaidi veidu summa nepārsniedz attiecīgās izdevumu pozīcijas kopējo summu. Dotācijas nav izmantojamas no aizdevuma ar kapitāla atlaidi saņemtā atbalsta atlīdzināšanai. Šo noteikumu minētais aizdevums ar kapitāla atlaidi nav izmantojams dotāciju priekšfinansēšanai.
	Iebildums (TM - 08.06.2026.)
Vēršam uzmanību uz to, ka saskaņā ar Līguma par Eiropas Savienības darbību 288.panta otro daļu „regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs.” Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tas nozīmē, ka dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot. Tātad, dalībvalsts izstrādā tiesību aktus regulas piemērošanai tikai gadījumos, ja regulā ir tieši paredzēts dalībvalstij kāds konkrēts pienākums, piemēram, jānosaka kompetentā vai atbildīgā iestāde, jāparedz sankcijas vai sods par regulas normu pārkāpumu vai nepildīšanu, jānosaka administratīvā procedūra regulā noteikto pasākumu īstenošanai u.tml.
Ievērojot minēto, lūdzam izvērtēt un noteikumu projekta 53. punktā nedublēt attiecīgo regulas normu, atbilstoši precizējot noteikumu projektu. Alternatīvi lūdzam sniegt skaidrojumu par normas atbilstību iepriekš minētajam vai arī pamatot, kādēļ noteikumu projektā nepieciešams dublēt regulas prasības. Norādām, ka Eiropas Savienības Tiesa ir atzinusi, ka, ja regula prasa tās piemērošanai nodrošinošu nacionālā tiesību akta pieņemšanu, atsevišķos gadījumos tomēr var tikt pieļauta regulu teksta daļu inkorporēšana nacionālajos tiesību aktos (kā piemēru skatīt lietu Nr. 272/83 Komisija v. Itālija). Tomēr norādām, ka šis gadījums attaisnots vienīgi ar indivīdu interesēm saņemt tiem adresētu saskaņotu un labi uztveramu tiesību aktu, un regulu tiešā piemērojamība nepieļauj citus izņēmumus. Aicinām arī pārskatīt citas noteikumu projekta vienības, nodrošinot, ka tajās netiek dublētas vai interpretētas regulas normas.
Piedāvātā redakcija
-
	Ņemts vērā
Noteikumu projekts precizēts - iepriekšējās redakcijas 53. punkta būtība pārnesta uz 43.8. apakšpunktu, nodrošinot, ka minētā norma nedublē regulas 2021/1060 58. panta 7. punkta normu.
Šo noteikumu 43.8. apakšpunkts izteikts šādā redakcijā - Eiropas Savienības fondu projektu līdzfinansēšanai tai skaitā priekšfinansēšanai  saskaņā ar regulas 2021/1060 58. panta 7. punktu.
	Noteikumu projekts
-

	12.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 08.06.2026.)
Sadaļā “Risinājuma apraksts” minēts, ka aizdevumu programma tiek finansēta no Latvijas Kopējās lauksaimniecības politikas (KLP) stratēģiskajā plānā 2023.–2027. gadam paredzētajiem Eiropas Lauksaimniecības fonda lauku attīstībai publiskā finansējuma līdzekļiem. Ņemot vērā, ka gan tiesību akta projektam pielikumā pievienotajā  dokumentā “Programmas “Aizdevumi ar kapitāla atlaidi lauksaimnieciskās darbības un citas saimnieciskās darbības veicējiem lauku teritorijā” rādītāju novērtējums” minēts, ka ALTUM programmas īstenošanai var piesaistīt valsts aizdevumu vai finansējumu no starptautiskajām finanšu institūcijām līdz 10 milj. EUR apmērā, ar nosacījumu, ja šāds valsts aizdevuma apmērs ir Altum pieejams, kā arī noteikumu projekta 7. punktā ir paredzēts, ka sabiedrība "Altum" var piesaistīt valsts aizdevumu līdz 10 milj. euro, lūdzam anotācijā norādīt visus programmas finansēšanas avotus, t. i., arī valsts aizdevuma līdzekļus.
 
Piedāvātā redakcija
-
	Ņemts vērā
Anotācija papildināta, norādot, ka lai nodrošinātu finansējumu aizdevumu ar kapitāla atlaidi piešķiršanai, sabiedrība "Altum", papildus Eiropas Lauksaimniecības fonda lauku attīstībai publiskā finansējuma līdzekļiem, var piesaistīt valsts aizdevumu kredītlīnijas veidā vai aizņemties finansējumu no starptautiskajām finanšu institūcijām vai finanšu tirgos, ja tas būs nepieciešams programmas īstenošanai.
	Anotācija (ex-ante)
1.3. Pašreizējā situācija, problēmas un risinājumi

	13.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 08.06.2026.)
Lūdzam noteikumu projekta anotāciju papildināt ar informāciju, kādā procesā akciju sabiedrība "Attīstības finanšu institūcija Altum" (turpmāk - sabiedrība "Altum") piemēro kapitāla atlaidi (pieņem lēmumu par kapitāla atlaides piešķiršanu), un, ja sabiedrība "Altum" to dara administratīvā procesa ietvaros, lūdzam pārskatīt anotāciju un nodrošināt, ka tajā ietvertie skaidrojumi atbilst Administratīvā procesa likumam. Piemēram, saskaņā ar Administratīvā procesa likuma 56. panta pirmo daļu iesniegumu var iesniegt rakstveidā, kas nozīmē, ka iesniegumu var iesniegt arī papīra formā.
Vienlaikus lūdzam noteikumu projektā lietot konsekventu terminoloģiju (proti, lietots gan termins "pieteikums", gan "iesniegums"). 
Piedāvātā redakcija
-
	Ņemts vērā
Anotācija ir papildināta ar skaidrojumu par kapitāla atlaides piemērošanas procesu un "Altum" pieņemto lēmumu tiesisko raksturu.
Anotācijā norādīts, ka aizdevuma piešķiršana, aizdevuma piešķiršanas atteikums, kapitāla atlaides piemērošana vai nepiemērošana ir civiltiesiska rakstura darbības, kas izriet no līgumiskajām attiecībām starp "Altum" un atbalsta pretendentu. Aizdevuma līgums, kapitāla atlaide tiek piemērota, izvērtējot atbalsta pretendenta atbilstību noteiktajiem nosacījumiem, piemēram, saimnieciskās darbības dzīvotspējai, finanšu stāvoklim, darījumdarbības plānam, un tiesiskās attiecības starp pusēm rodas uz civiltiesiska līguma pamata. Līdz ar to "Altum" neizdod administratīvo aktu un neīsteno publiskās pārvaldes funkcijas administratīvā procesa kārtībā, bet darbojas privāttiesisku attiecību ietvaros.
Noteikumu projektā un anotācijā precizēta terminoloģija, vienveidīgi lietojot terminu "pieteikums".
	Anotācija (ex-ante)
1.3. Pašreizējā situācija, problēmas un risinājumi

	14.
	Noteikumu projekts
 Kārtība, kādā piešķir aizdevumu ar kapitāla atlaidi lauksaimnieciskās darbības un citas saimnieciskās darbības veicējiem lauku teritorijā
	Priekšlikums (TM - 08.06.2026.)
Aicinām izvērtēt iespēju precizēt noteikumu projekta nosaukumu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 90.-92. punktam, proti, veidojot to iespējami īsu un atbilstošu likumā noteiktajam pilnvarojumam Ministru kabinetam un noteikumu saturam. Nosaukumu veido no vārdiem, kas atklāj noteikumu saturu, un tajā iekļauj vārdu “noteikumi”, “nolikums”, “kārtība” vai “prasības”. Ja, izmantojot iepriekš minēto paņēmienu, nav iespējams izveidot stilistiski pareizu noteikumu projekta nosaukumu, to sāk ar vārdiem “noteikumi par” un noslēdz ar vārdiem, kas atklāj noteikumu projekta saturu.
Piedāvātā redakcija
-
	Nav ņemts vērā
Noteikumu projekta nosaukums ir saglabāts esošajā redakcijā, jo īsāks nosaukums nesniegtu pietiekami skaidru priekšstatu par noteikumu projekta saturu un regulējuma tvērumu. Nosaukumā ir ietverts vārds "kārtība", kā arī norādīts noteikumu projekta priekšmets un atbalsta saņēmēju loks. Līdz ar to noteikumu projekta nosaukums atbilst Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 90.-92. punktā noteiktajiem principiem.
	Noteikumu projekts
 Kārtība, kādā piešķir aizdevumu ar kapitāla atlaidi lauksaimnieciskās darbības un citas saimnieciskās darbības veicējiem lauku teritorijā

	15.
	Noteikumu projekts
43.5. ja atbalsta pretendenta dalībniekiem vai saistītām personām, kuras ir reģistrētas valstī vai teritorijā, kas minēta normatīvajos aktos par zemu nodokļu vai beznodokļu valstīm vai teritorijām, pieder kapitāldaļas atbalsta pretendenta uzņēmumā.
	Priekšlikums (TM - 08.06.2026.)
Ņemot vērā normas precizējumu, lūdzam anotācijā sniegt pamatojumu šāda ierobežojuma noteikšanai, tostarp skaidrojot tā samērīgumu. Vienlaikus aicinām izvērtēt termina "uzņēmums" lietojumu. Norādām, ka saskaņā ar Komerclikuma 18. pantu termins „uzņēmums” apzīmē organizatoriski saimniecisku vienību un nevis komercdarbības vai saimnieciskās darbības subjektu. Ņemot vērā minēto, lūdzam izvērtēt un nepieciešamības gadījumā precizēt noteikumu projekta vienības, kurās lietots attiecīgais termins, termina „uzņēmums” vietā izmantojot terminu „komersants” vai „saimnieciskās darbības veicējs”.
Piedāvātā redakcija
-
	Ņemts vērā
Precizēts  43.5. apakšpunkts un tajā lietotais termins "uzņēmums" ir aizstāts ar terminu "saimnieciskās darbības veicējs".
Vienlaikus anotācija papildināta ar skaidrojumu par minētā ierobežojuma mērķi.
	Noteikumu projekts
43.5. saimnieciskās darbības veicējam, ja tā dalībnieki vai saistītās personas ir reģistrētas valstī vai teritorijā, kas minēta normatīvajos aktos par zemu nodokļu vai beznodokļu valstīm vai teritorijām;

	16.
	Noteikumu projekts
13. Atbalsta pretendents, kas ir izpildījis šo noteikumu nosacījumus kapitāla atlaides saņemšanai, iesniedz sabiedrībā "Altum" informāciju, kas pamato attiecīgo nosacījumu izpildi kapitāla atlaides saņemšanai, kā arī investīciju projekta īstenošanu pamatojošo dokumentu oriģinālus vai normatīvajos aktos par dokumentu izstrādāšanu un noformēšanu noteiktajā kārtībā apliecinātas to kopijas, lai pierādītu īstenoto investīciju pabeigšanu.
Sabiedrība "Altum" no Valsts ieņēmumu dienesta saņem atbalsta pretendenta pēdējā taksācijas perioda gada ienākumu deklarāciju vai uzņēmuma gada pārskatu un, izvērtējot saņemto informāciju, pārliecinās par atbalsta pretendenta sasniegtajiem rezultātiem.
	Iebildums (FM - 29.12.2025.)
VID iebildums
Saskaņā ar Gada pārskatu un konsolidēto gada pārskatu likuma 98. panta pirmo daļu, Valsts ieņēmumu dienests ne vēlāk kā piecu darbdienu laikā elektroniski nodod Uzņēmumu reģistram kapitālsabiedrības, personālsabiedrības un kooperatīvās sabiedrības šā likuma 97.panta pirmajā, otrajā un ceturtajā daļā minētos dokumentus. Uzņēmumu reģistrs nodrošina saņemto dokumentu publisku pieejamību. Dokumentus Uzņēmumu reģistram nodod tiešsaistes datu pārraides režīmā. Šā paša likuma 98. panta otrā daļa nosaka, ka  Uzņēmumu reģistrs pēc šā likuma 97. panta pirmajā, otrajā un ceturtajā daļā minēto dokumentu saņemšanas publicē tos savā tīmekļvietnē. Tādējādi, dati no uzņēmuma gada pārskata ir atspoguļoti uzņēmuma gada pārskatā un ir publiski pieejami Uzņēmumu reģistra  informācijas tīmekļvietnē https://info.ur.gov.lv. Līdz ar to lūdzam datus no uzņēmumu gada pārskatiem iegūt no Uzņēmumu reģistra vai atvērto datu portālā.
Saskaņā ar Ministru kabineta 2017. gada 14. februāra noteikumiem Nr. 93 “Noteikumi par iedzīvotāju ienākuma nodokļa deklarācijām un to aizpildīšanas kārtību”, gada ienākumu deklarācija (GID) satur plašu informāciju, kas nav saistīta ar kapitāla atlaides nosacījumu izvērtēšanu.
Atbalsta pretendenta saimnieciskās darbības informācija ir ietverta D3 vai D31 pielikumā, kas satur datus par saimnieciskās darbības ieņēmumiem, izdevumiem un rezultātiem. Šie dati ir pietiekami, lai sabiedrība “Altum” pārliecinātos par investīciju projekta īstenošanu un sasniegtajiem rezultātiem, vienlaikus ievērojot personas datu aizsardzību.
Lūdzam precizēt noteikumu 13. punktu, nosakot, ka sabiedrība “Altum” no Valsts ieņēmumu dienesta saņem tikai gada ienākumu deklarācijas D3 pielikuma datus par saimniecisko darbību.
Piedāvātā redakcija
13. Atbalsta pretendents, kas ir izpildījis šo noteikumu nosacījumus kapitāla atlaides saņemšanai, iesniedz sabiedrībā “Altum” informāciju, kas pamato attiecīgo nosacījumu izpildi kapitāla atlaides saņemšanai, kā arī investīciju projekta īstenošanu pamatojošo dokumentu oriģinālus vai normatīvajos aktos par dokumentu izstrādāšanu un noformēšanu noteiktajā kārtībā apliecinātas to kopijas, lai pierādītu īstenoto investīciju pabeigšanu.
Sabiedrība “Altum” no Valsts ieņēmumu dienesta saņem atbalsta pretendenta pēdējā taksācijas perioda gada ienākumu deklarācijas D3 pielikuma datus un, izvērtējot saņemto informāciju, pārliecinās par atbalsta pretendenta sasniegtajiem rezultātiem.
	Ņemts vērā
Noteikumu projektā ir mainīti nosacījumi un ar veiktajām izmaiņām nav paredzēts "Altum" saņemt  dokumentus no Valsts ieņēmumu dienesta. 
 
	Noteikumu projekts
15. Atbalsta pretendents, izpildot šo noteikumu kapitāla atlaides piemērošanas nosacījumus, iesniedz sabiedrībā "Altum" pieteikumu kapitāla atlaides piemērošanai, pievienojot informāciju, kas apliecina kapitāla atlaides piemērošanas nosacījumu izpildi un investīciju projekta īstenošanas pabeigšanu.

	17.
	Noteikumu projekts
18.2. ja gūtie ieņēmumi no lauksaimniecības produkcijas ražošanas, neieskaitot saņemto valsts un Eiropas Savienības atbalstu, atbilstoši Valsts ieņēmumu dienestā iesniegtajai gada ienākumu deklarācijai vai uzņēmuma gada pārskatam par iepriekšējo taksācijas gadu ir ne mazāki par 20 procentiem no izsniegtā aizdevuma apmēra.
	Iebildums (FM - 29.12.2025.)
Fiziskās personas – saimnieciskās darbības veicējas iesniegtajā gada ienākumu deklarācijas D3 vai D31 pielikumā ir iekļauta informācija par ieņēmumiem no saimnieciskās darbības, tostarp, par ieņēmumiem no lauksaimnieciskas ražošanas. Tomēr jāņem vērā, ka tikai gada ienākumu deklarācijas D3 pielikumā atsevišķi ir atšifrēti ieņēmumi no lauksaimnieciskās ražošanas un lauku tūrisma pakalpojumu sniegšanas, kā arī ieņēmumi no atbalsta lauksaimniecībai un lauku attīstībai.
Savukārt gada ienākumu deklarācijas D31 pielikuma ieņēmumus no lauksaimnieciskās ražošanas un lauku tūrisma pakalpojumu sniegšanas deklarē kopā ar ieņēmumiem no citiem darbības veidiem un atsevišķi neizdala, bet atsevišķi izdala ieņēmumus no atbalsta lauksaimniecībai un lauku attīstībai.
Ņemot vērā minēto, no fiziskās personas gada ienākumu deklarācijas nevarēs iegūt visu  nepieciešamu informāciju.
 
Piedāvātā redakcija
-
	Ņemts vērā
Noteikumu projektā mainīti nosacījumi, kā rezultātā "Altum" nav nepieciešams pārliecināties par atbalsta pretendenta gūtajiem ieņēmumiem konkrēti no lauksaimnieciskās ražošanas. Ar izmaiņām noteikumu projektā, paredzēts, ka "Altum" par atbalsta pretendenta sasniegto rādītāju atbilstību/neatbilstību saņem atzinumu no Lauku atbalsta dienesta.






 
	Noteikumu projekts
21.2. gūtie ieņēmumi no lauksaimniecības produkcijas ražošanas, neieskaitot saņemto valsts un Eiropas Savienības atbalstu, atbilstoši Valsts ieņēmumu dienestā iesniegtajai gada ienākumu deklarācijai vai uzņēmuma gada pārskatam par pēdējo noslēgto taksācijas gadu ir ne mazāki par 20 procentiem no izsniegtā aizdevuma summas. Uzsākot lauksaimniecības produkcijas ražošanu ilggadīgo stādījumu audzēšanā vai gaļas liellopu audzēšanā, kapitāla atlaidi piemēro, ja konkrētās nozares standartizlaide veido vismaz 20 procentu no izsniegtā aizdevuma summas.

	18.
	Noteikumu projekts
23.2. ja gūtie ieņēmumi no lauksaimniecības produkcijas ražošanas tajā lauksaimniecības nozarē, uz kuru ir mainīta lauksaimnieciskā darbība vai kurā tā dažādota, neieskaitot saņemto valsts un Eiropas Savienības atbalstu, atbilstoši Valsts ieņēmumu dienestā iesniegtajai gada ienākumu deklarācijai vai uzņēmuma gada pārskatam par iepriekšējo taksācijas gadu ir ne mazāki par 20 procentiem no izsniegtā aizdevuma apmēra.
	Iebildums (FM - 29.12.2025.)
VID iebildums
Informējam, ka darbības veida kods netiks nodrošināts ar Gada ienākumu deklarācijas D3 pielikuma datiem, turklāt lauksaimnieciskās ražošanas un lauku tūrisma pakalpojumu sniegšanas ieņēmumiem ir  šāds sadalījums :
- "Ieņēmumi no lauksaimnieciskās ražošanas" norāda taksācijas gada ieņēmumus no lauksaimnieciskās ražošanas saskaņā ar likuma "Par iedzīvotāju ienākuma nodokli" 9. panta 3.1 daļu (izņemot ieņēmumus no iekšējo ūdeņu zivsaimniecības);
-  "Ieņēmumi no iekšējo ūdeņu zivsaimniecības" norāda taksācijas gada ieņēmumus no zivju audzēšanas privātajās ūdenstilpēs vai nodokļa maksātāja lietošanā nodotās ūdenstilpēs (akvakultūra);
- "Ieņēmumi no lauku tūrisma pakalpojumu sniegšanas" norāda ieņēmumus no lauku tūrisma saskaņā ar likuma "Par iedzīvotāju ienākuma nodokli" 9. panta 3.2 daļu;
Piedāvātā redakcija
-
	Ņemts vērā
Noteikumu projektā mainīti nosacījumi, kā rezultātā "Altum" nav nepieciešams pārliecināties par atbalsta pretendenta gūtajiem ieņēmumiem konkrēti no lauksaimniecības nozares, uz kuru ir mainīta lauksaimnieciskā darbība vai kurā tā dažādota, līdz ar to šāda informācija VID netiks pieprasīta. Ar izmaiņām noteikumu projektā peredzēts, ka Altum" par atbalsta pretendenta sasniegto rādītāju atbilstību/neatbilstību saņem atzinumu no Lauku atbalsta dienesta.
	Noteikumu projekts
27.2. gūtie ieņēmumi no lauksaimniecības produkcijas ražošanas, uz kuru ir mainīta lauksaimnieciskā darbība, neieskaitot saņemto valsts un Eiropas Savienības atbalstu, atbilstoši Valsts ieņēmumu dienestā iesniegtajai gada ienākumu deklarācijai vai uzņēmuma gada pārskatam par pēdējo noslēgto taksācijas gadu ir ne mazāki par 20 procentiem no izsniegtā aizdevuma summas. Uzsākot lauksaimniecības produkcijas ražošanu ilggadīgo stādījumu audzēšanā vai gaļas liellopu audzēšanā, kapitāla atlaidi piemēro, ja konkrētās nozares standartizlaide veido vismaz 20 procentu no izsniegtā aizdevuma summas.

	19.
	Anotācija (ex-ante)
Anotācijas (ex-ante) nosaukums
	Iebildums (FM - 29.12.2025.)
Atkārtoti lūdzam pievienot anotācijas pielikumu, kurā izvērtēta programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto.
Piedāvātā redakcija
-
	Ņemts vērā
Pielikumā ir pievienots anotācijas pielikums "Programmas “Aizdevumi ar kapitāla atlaidi lauksaimnieciskās darbības un citas saimnieciskās darbības veicējiem lauku teritorijā” rādītāju novērtējums.".
	Anotācija (ex-ante)
Anotācijas (ex-ante) nosaukums

	20.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 29.12.2025.)
Izsakām iebildumu par pirmās problēmas risinājuma aprakstu, jo datu apmaiņas esošajos risinājumos gada ienākumu deklarācijas pielikumā par saimnieciskās darbības datiem  un  gada pārskatu datos nav pieejama informācija par nozari jeb darbības veidu saskaņā ar NACE2 klasifikatoru. Tādēļ anotācija ir precizējama.
Informējam, ka fiziskās personas – saimnieciskās darbības veicējas iesniegtajā gada ienākumu deklarācijas D3 vai D31 pielikumā ir iekļauta informācija par ieņēmumiem no saimnieciskās darbības, tostarp, par ieņēmumiem no lauksaimnieciskas ražošanas. Tomēr jāņem vērā, ka tikai gada ienākumu deklarācijas D3 pielikumā atsevišķi ir atšifrēti ieņēmumi no lauksaimnieciskās ražošanas un lauku tūrisma pakalpojumu sniegšanas, kā arī ieņēmumi no atbalsta lauksaimniecībai un lauku attīstībai.
Savukārt gada ienākumu deklarācijas D31 pielikuma ieņēmumus no lauksaimnieciskās ražošanas un lauku tūrisma pakalpojumu sniegšanas deklarē kopā ar ieņēmumiem no citiem darbības veidiem un atsevišķi neizdala, bet atsevišķi izdala ieņēmumus no atbalsta lauksaimniecībai un lauku attīstībai.
Ņemot vērā minēto, “Altum” nevarēs iegūt visu tam nepieciešamu informāciju no fiziskās personas gada ienākumu deklarācijas.
Piedāvātā redakcija
-
	Ņemts vērā
Noteikumu projektā ir veiktas izmaiņas, kā rezultātā "Altum" nav nepieciešams pārliecināties par atbalsta pretendenta gūtajiem ieņēmumiem. Attiecīgi ir mainīta anotācija, atbilstoši noteikumu projektā noteiktajam.
	Anotācija (ex-ante)
1.3. Pašreizējā situācija, problēmas un risinājumi

	21.
	Noteikumu projekts
33. Piešķirot de minimis atbalstu, sabiedrība "Altum" pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto de minimis atbalstu vienam saimnieciskās darbības veicējam, kas atbilst regulas 2023/2831 2. panta 2. punktā noteiktajiem kritērijiem, nepārsniedz regulas 2023/2831 3. panta 2. punktā noteikto maksimālo de minimis atbalsta apmēru.
	Priekšlikums (FM - 29.12.2025.)
Ņemot vērā, ka attiecīgo nosacījumu ir jāpārbauda nevis attiecībā uz vienu saimniecisko darbības veicēju, bet viena vienota uzņēmuma līmenī, lai nodrošinātu korektu piemērojamā komercdarbības atbalsta regulējuma nosacījuma ietveršanu MK noteikumos, lūdzam izteikt MK noteikumu projekta 33.punktu, piemēram, piedāvātajā redakcijā.
 
Piedāvātā redakcija
Piešķirot de minimis atbalstu, sabiedrība "Altum" pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz regulas Nr.2023/2831 3.panta 2.punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst regulas Nr.2023/2831 2.panta 2.punktā noteiktajam.

 
	Ņemts vērā
Noteikumu projekta punktā veiktas izmaiņas un tas izteikts piedāvātajā redakcijā.
	Noteikumu projekts
39. Piešķirot de minimis atbalstu, sabiedrība "Altum" pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto de minimis atbalstu vienam vienotam uzņēmumam nepārsniedz regulas 2023/2831 3. panta 2. punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst regulas 2023/2831 2. panta 2. punktā noteiktajam.

	22.
	Noteikumu projekts
55. Sabiedrība "Altum" ir tiesīga bez maksas saņemt informāciju no Lauku atbalsta dienesta un Valsts ieņēmumu dienesta, kas nepieciešama aizdevumu ar kapitāla atlaidi administrēšanai.
 
	Priekšlikums (TM - 23.12.2025.)
Aicinām svītrot projekta 55. punktu, jo iestāžu sadarbību funkciju un uzdevumu izpildē, tostarp to, ka sadarbība notiek bez maksas, jau paredz Valsts pārvaldes iekārtas likuma 54. pants, attiecīgi norma pēc būtības dublē likumu.
Piedāvātā redakcija
-
	Ņemts vērā
Ņemot vērā izmaiņas aizdevuma ar kapitāla atlaidi izvērtēšanas nosacījumos, ir precizēts attiecīgais projekta punkts. Šāds punkts ir saglabājams, jo tas konkretizē sabiedrības “Altum” tiesisko pamatu saņemt Lauku atbalsta dienesta atzinumu kapitāla atlaides piemērošanai. Vienlaikus minētā norma nodrošina, ka atbalsta pretendenti tiek informēti par to, ka kapitāla atlaides piemērošanai iesniegto pamatojošo informāciju pārbaudīs Lauku atbalsta dienests.
	Noteikumu projekts
59. Dienests sabiedrībai "Altum" sniedz atzinumu par šo noteikumu 21., 22., 27., 28., 29., 30. un 35. noteikto atbalsta pretendenta nosacījumu izpildi kapitāla atlaides piemērošanai.

	Izsludināšana: 02.12.2025. 09:33

	23.
	Anotācija (ex-ante)
Anotācijas (ex-ante) nosaukums
	Iebildums (FM - 09.12.2025.)
Atkārtoti lūdzam pievienot anotācijas pielikumu, kurā izvērtēta programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto.
Piedāvātā redakcija
-
	Ņemts vērā
Sabiedrība "Altum" gatavo  programmas rādītāju un sagaidāmo zaudējumu novērtējumu, saskaņā ar Attīstības finanšu institūcijas likuma 12. panta trešās daļas prasībām.
	Anotācija (ex-ante)
Anotācijas (ex-ante) nosaukums

	24.
	Noteikumu projekts
14. Atbalsta pretendents ir persona, kas atbilst normatīvajos aktos par valsts un Eiropas Savienības atbalsta piešķiršanas kārtību Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai" un šo noteikumu 8. punktā minētajām pazīmēm.
	Priekšlikums (EM - 08.12.2025.)
Precizēt noteikumu projektu, tā, lai saprotams, ka atbalsta pretendents nevis atbilst 8. punkta minētajām pazīmēm, bet atbalsta pretendenta ieguldījumi atbilst 8. punkta nosacījumiem.

Piedāvātā redakcija
Atbalsta pretendents ir persona, kas atbilst normatīvajos aktos par valsts un Eiropas Savienības atbalsta piešķiršanas kārtību Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai" un veic ieguldījumus saskaņā ar šo noteikumu 8. punktu.
	Nav ņemts vērā
Precizēts noteikumu projekta punkts.

 
	Noteikumu projekts
17. Atbalsta pretendents ir persona, kas atbilst normatīvajos aktos par valsts un Eiropas Savienības atbalsta piešķiršanas kārtību atklātu projektu konkursa veidā Eiropas lauksaimniecības fonda lauku attīstībai investīcijām materiālajos aktīvos 2023.–2027. gada plānošanas periodā noteiktajai gados jauna lauksaimnieka definīcijai.

	25.
	Noteikumu projekts
14. Atbalsta pretendents ir persona, kas atbilst normatīvajos aktos par valsts un Eiropas Savienības atbalsta piešķiršanas kārtību Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai" un šo noteikumu 8. punktā minētajām pazīmēm.
	Priekšlikums (TM - 09.12.2025.)
Aicinām izvērtēt un skaidrot, vai atbalsta pretendents ir persona, kas citastarp atbilst normatīvajos aktos par valsts un Eiropas Savienības atbalsta piešķiršanas kārtību Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai" minētajām pazīmēm (proti, visām). Ja tomēr ar noteikumu projekta 14. punktu iecerēts noteikt, ka atbalsta pretendents ir persona, kas atbilst Ministru kabineta 2023. gada 1. jūnija noteikumu Nr. 269 "Valsts un Eiropas Savienības atbalsta piešķiršanas kārtība  Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai"" 8. punktā minētajām pazīmēm" 8. punktā minētajām pazīmēm, tad aicinām precizēt noteikumu projekta 14. punktu, lai tas ir nepārprotami skaidrs, kā arī atsaukties uz konkrēto normatīvo aktu (sk. arī priekšlikumu pie noteikumu projekta 46.2. apakšpunkta).
Piedāvātā redakcija
-
	Ņemts vērā
Precizēts noteikumu projekta punkts.
	Noteikumu projekts
17. Atbalsta pretendents ir persona, kas atbilst normatīvajos aktos par valsts un Eiropas Savienības atbalsta piešķiršanas kārtību atklātu projektu konkursa veidā Eiropas lauksaimniecības fonda lauku attīstībai investīcijām materiālajos aktīvos 2023.–2027. gada plānošanas periodā noteiktajai gados jauna lauksaimnieka definīcijai.

	26.
	Noteikumu projekts
15.1. gada kopējais neto apgrozījums iepriekšējā noslēgtajā taksācijas gadā pirms projekta iesnieguma iesniegšanas nepārsniedz 250 000 euro, neieskaitot saņemto valsts un Eiropas Savienības atbalstu;
	Priekšlikums (EM - 08.12.2025.)
Aicinām precizēt Eiropas Savienības atbalstu, papildinot ar sniegtā atbalsta avotu.
Piedāvātā redakcija
15.1. gada kopējais neto apgrozījums iepriekšējā noslēgtajā taksācijas gadā pirms projekta iesnieguma iesniegšanas nepārsniedz 250 000 euro, neieskaitot saņemto valsts un Eiropas Savienības fondu atbalstu;
 
	Nav ņemts vērā
Piedāvātais noteikumu projekta punkta precizējums papildināt  ar Eiropas Savienības  sniegtā atbalsta avotu,  ir lieks, jo var pastāvēt iespēja, ka atbalsts saņemts no citiem Eiropas Savienības resursiem.
	Noteikumu projekts
18.1. gada kopējais neto apgrozījums iepriekšējā noslēgtajā taksācijas gadā pirms projekta pieteikuma iesniegšanas nepārsniedz 250 000 euro, neieskaitot saņemto valsts un Eiropas Savienības atbalstu;

	27.
	Noteikumu projekts
18.2. ja gūtie ieņēmumi no lauksaimniecības produkcijas ražošanas, neieskaitot saņemto valsts un Eiropas Savienības atbalstu, atbilstoši Valsts ieņēmumu dienestā iesniegtajai gada ienākumu deklarācijai vai uzņēmuma gada pārskatam par iepriekšējo taksācijas gadu ir ne mazāki par 20 procentiem no izsniegtā aizdevuma apmēra. Ja lauksaimniecības produkcijas ražošana tiek uzsākta ilggadīgo stādījumu audzēšanā vai gaļas liellopu audzēšanā, kapitāla atlaidi piešķir, ja ar šo ražošanu saistītie izdevumi minētajos dokumentos par iepriekšējo taksācijas gadu ir ne mazāki par 20 procentiem no izsniegtā aizdevuma apmēra.
	Priekšlikums (EM - 08.12.2025.)
Aicinām sadalīt apakšpunktos un 18.2. apakšpunktā neatkārtot "kapitāla atlaidi piešķir", jo tas minēts 18. punktā.
Piedāvātā redakcija
18.2. ja gūtie ieņēmumi no lauksaimniecības produkcijas ražošanas, neieskaitot saņemto valsts un Eiropas Savienības atbalstu, atbilstoši Valsts ieņēmumu dienestā iesniegtajai gada ienākumu deklarācijai vai uzņēmuma gada pārskatam par iepriekšējo taksācijas gadu ir ne mazāki par 20 procentiem no izsniegtā aizdevuma apmēra;
18.3. ja lauksaimniecības produkcijas ražošana tiek uzsākta ilggadīgo stādījumu audzēšanā vai gaļas liellopu audzēšanā ražošanu, saistītie izdevumi minētajos dokumentos par iepriekšējo taksācijas gadu ir ne mazāki par 20 procentiem no izsniegtā aizdevuma apmēra.
 
	Ņemts vērā
Noteikumu projekta punkts precizēts, izslēdzot no tā piedāvāto 18.3. punkta redakciju,  jo izdevumu vērtēšana būtu administratīvi sarežģīta gan atbalsta pretendentam, gan sabiedrībai "Attīstības finanšu institūcija Altum".
	Noteikumu projekts
21.2. gūtie ieņēmumi no lauksaimniecības produkcijas ražošanas, neieskaitot saņemto valsts un Eiropas Savienības atbalstu, atbilstoši Valsts ieņēmumu dienestā iesniegtajai gada ienākumu deklarācijai vai uzņēmuma gada pārskatam par pēdējo noslēgto taksācijas gadu ir ne mazāki par 20 procentiem no izsniegtā aizdevuma summas. Uzsākot lauksaimniecības produkcijas ražošanu ilggadīgo stādījumu audzēšanā vai gaļas liellopu audzēšanā, kapitāla atlaidi piemēro, ja konkrētās nozares standartizlaide veido vismaz 20 procentu no izsniegtā aizdevuma summas.

	28.
	Noteikumu projekts
46.2. 80 procentu no attiecināmo izmaksu apmēra, ja aizdevumu sniedz gados jaunam lauksaimniekam, kas atbilst normatīvajos aktos par valsts un Eiropas Savienības atbalsta piešķiršanas kārtību  Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai" 8. punktā minētajām pazīmēm;
	Priekšlikums (TM - 09.12.2025.)
Ja tiek ietverta atsauce uz normatīvā akta konkrētu vienību, aicinām atsaukties uz konkrētu normatīvo aktu (proti, "kas atbilst Ministru kabineta 2023. gada 1. jūnija noteikumu Nr. 269 "Valsts un Eiropas Savienības atbalsta piešķiršanas kārtība  Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai"" 8. punktā minētajām pazīmēm").
Piedāvātā redakcija
-
	Ņemts vērā
Precizēts noteikumu projekta punkts.
	Noteikumu projekts
-

	29.
	Noteikumu projekts
51. Sabiedrība "Altum" pirms de minimis atbalsta piešķiršanas  izvērtē atbalsta pretendenta atbilstību de minimis  nosacījumiem atbalsta piešķiršanas brīdī, saskaņā ar normatīvajiem aktiem.
	Priekšlikums (TM - 09.12.2025.)
Aicinām precizēt normu, norādot normatīvo aktu jomu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 137. punktam. Tāpat arī aicinām precizēt normu, norādot loģisku darbību secību - ja izvērtējums notiek pirms de minimis atbalsta piešķiršanas, tad nav iespējams izvērtēt atbalsta pretendenta atbilstību de minimis nosacījumiem atbalsta piešķiršanas brīdī (proti, izvērtēt atbilstību kaut kam nākotnē) (salīdzinājumam lūdzam sk., piemēram, Ministru kabineta 2024. gada 21. maija noteikumu Nr. 301 "Valsts atbalsta piešķiršanas kārtība lauksaimniecības un zivsaimniecības tirgus veicināšanai" 6.3. apakšpunktu). Attiecīgi aicinām precizēt normu vai sniegt izvērstāku skaidrojumu par tās piemērošanu anotācijā.
Piedāvātā redakcija
-
	Ņemts vērā
Precizēts noteikumu projekta punkts
	Noteikumu projekts
55. Sabiedrība "Altum" atbalsta piešķiršanas brīdī izvērtē atbalsta pretendenta atbalsta de minimis atbilstību regulas 2023/2831 nosacījumiem.

	30.
	Anotācija (ex-ante)
Anotācijas (ex-ante) nosaukums
	Priekšlikums (EM - 08.12.2025.)
Papildināt anotāciju, cik zemniekus plānots atbalstīt, cik lielas investīcijas šajos projektos plānots piesaistīt, kāda būs darbinieku nomaksātā darba alga un kādi ienākumi plānoti valsts budžetā no nodokļu nomaksas pēc investīciju pabeigšanas.
Piedāvātā redakcija
-
	Ņemts vērā
Anotācija papildināta ar skaitu par plānotajiem atbalsta saņēmējiem. Taču norādām, ka kapitāla atlaides piešķiršanas kritērijus nav paredzēts sasaistīt ar rādītājiem par darbinieku nomaksāto darba algu, plānotajiem ienākumiem valsts budžetā no nodokļu nomaksas, līdz ar to anotācijā netiek iekļautas šādas prognozes.
	Anotācija (ex-ante)
Anotācijas (ex-ante) nosaukums

	31.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 09.12.2025.)
Anotācijā par noteikumu projekta 29. punktu ietverts citastarp šāds skaidrojums: "Aizdevumu kapitāla atlaidi piemēro atbalstāmu investīciju īstenošanai, kas atbilst Eiropas Parlamenta un Padomes Regulas 2021/2115 73. panta 2. un 3. punktā noteiktajiem materiālajiem un nemateriālajiem aktīviem. Minētās regulas normas ietver izsmeļošu attiecināmo un neattiecināmo investīciju un izdevumu kategoriju regulējumu, kas ir tieši piemērojams dalībvalstīs." Aicinām svītrot 2. teikumu. Norādām, ka, kaut arī Eiropas Savienības regula ir tieši piemērojams tiesību akts, tomēr atsevišķas normas regulā var ietvert noteiktus uzdevumus dalībvalstīm, kas ir tālāk atbilstoši izpildāmi (piemēram, minētās regulas 73. panta 3. punkts paredz, ka: "Dalībvalstis izveido to investīciju un izdevumu kategoriju sarakstu, kuras ir neattiecināmas; sarakstā iekļauj vismaz šādus elementus: [..]."). Proti, nepieciešama tālāka normas izpilde ar nacionālo normatīvo aktu palīdzību. Turklāt, kā izriet no 73. panta 3. punkta ievaddaļas, neattiecināmo investīciju un izdevumu kategoriju saraksts, kas tālāk minēts, nav izsmeļošs. Attiecīgi aicinām svītrot vai precizēt teikumu. Ja nepieciešams, aicinām precizēt arī noteikumu projektu.
Piedāvātā redakcija
-
	Ņemts vērā
Anotācija precizēta.
	Anotācija (ex-ante)
1.3. Pašreizējā situācija, problēmas un risinājumi

	Izsludināšana: 13.11.2025. 11:22

	32.
	Noteikumu projekts
13. Atbalsta pretendents, kas ir izpildījis šo noteikumu nosacījumus kapitāla atlaides saņemšanai, iesniedz sabiedrībā "Altum" iesniegumu kapitāla atlaides saņemšanai un investīciju projekta īstenošanu pamatojošo dokumentu oriģinālus vai normatīvajos aktos par dokumentu izstrādāšanu un noformēšanu noteiktajā kārtībā apliecinātas to kopijas, lai pierādītu īstenotās investīcijas pabeigšanu, kā arī Valsts ieņēmumu dienestā iesniegto gada ienākumu deklarāciju vai uzņēmuma gada pārskatu kapitāla atlaides piemērošanas izvērtēšanai.
	Iebildums (TM - 21.11.2025.)
Lūdzam izvērtēt un skaidrot, par kādu iesniegumu noteikumu projekta 13. punktā ir runa (proti, vai tas ir iesniegums Administratīvā procesa likuma izpratnē). No anotācijā ietvertā skaidrojuma izriet, ka atbalsta pretendents, lai pieteiktos atbalstam, sākotnēji iesniedz iesniegumu (pieteikumu). Pamatojoties uz izvērtējumu, tiek pieņemts lēmums par aizdevuma piešķiršanu vai atteikumu, un, ja lēmums ir pozitīvs, tiek slēgts aizdevuma līgums. Savukārt kapitāla atlaide tiek piemērota pēc investīciju pilnīgas īstenošanas un noteikto rezultātu sasniegšanas, kad izvērtēta darījumdarbības plānā ietverto mērķu izpilde. No minētā izriet, ka tiek pieņemts lēmums par aizdevuma piešķiršanu ar nosacījumiem, kurus izpildot, tiek piemērota kapitāla atlaide. Attiecīgi nav skaidrs, par kādu iesniegumu ir runa noteikumu projekta 13. punktā. Aicinām izvērtēt, vai nav domāta informācijas iesniegšana par nosacījumu izpildi v.tml., nevis iesnieguma iesniegšana. 
Vienlaikus attiecībā uz anotācijā ietverto skaidrojumu par procesu, kādā notiek pieteikšanās atbalstam (piemēram: "Pieteikšanās aizdevumam ar kapitāla atlaidi notiek saskaņā ar "Altum" noteikto kārtību un prasībām, kas publicētas tīmekļvietnē www.altum.lv."), lūdzam izvērtēt, vai noteikumu projektā ietvertas visas nepieciešamās prasības, tostarp par projekta iesnieguma (pieteikuma) iesniegšanu. Atgādinām, ka privātpersonām saistošas prasības nosakāmas ārējā normatīvajā aktā, un minētā iekšējā kārtība privātpersonām nav saistoša. 
Piedāvātā redakcija
-
	Ņemts vērā
Precizēts noteikumu projekta punkts un papildināta anotācija.   





 
	Noteikumu projekts
15. Atbalsta pretendents, izpildot šo noteikumu kapitāla atlaides piemērošanas nosacījumus, iesniedz sabiedrībā "Altum" pieteikumu kapitāla atlaides piemērošanai, pievienojot informāciju, kas apliecina kapitāla atlaides piemērošanas nosacījumu izpildi un investīciju projekta īstenošanas pabeigšanu.

	33.
	Noteikumu projekts
30. Aizdevumus ar kapitāla atlaidi piešķir Latvijas Republikas teritorijā, izņemot valstspilsētās.
	Iebildums (TM - 21.11.2025.)
Lūdzam anotācijā izvērstāk skaidrot, kas domāts ar aizdevumu piešķiršanu Latvijas Republikas teritorijā, izņemot valstspilsētas (pirmajā saskaņošanai nodotajā noteikumu projekta redakcijā: "Aizdevumu ar kapitāla atlaidi īstenošanas teritorija ir Latvijas Republika, izņemot valstspilsētas."), un kādēļ, veicot tieši šādus precizējumus, šāda norma noteikumu projektā ir ietverta.
Piedāvātā redakcija
-
	Ņemts vērā
Anotācija papildināta konkrēti uzskaitot Latvijas Republikas valstspilsētas, kurās aizdevumu ar kapitāla atlaidi nepiešķir. Otrajā saskaņošanas reizē nodotajā noteikumu projektā, punkts tika redakcionāli mainīts, nemainot noteikumu projekta būtību. Šobrīd punkts izteikts sākotnējā redakcijā. 
	Noteikumu projekts
36. Aizdevumus ar kapitāla atlaidi piešķir visā Latvijas Republikā, izņemot valstspilsētās.

	34.
	Anotācija (ex-ante)
Anotācijas (ex-ante) nosaukums
	Iebildums (FM - 24.11.2025.)
Atkārtoti lūdzam pievienot anotācijas pielikumu, kurā izvērtēta programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto. Ja minētā informācija uz šobrīd nav pieejama, lūdzam papildināt Ministru kabineta protokollēmuma projektu ar uzdevumu Zemkopības ministrijai divu mēnešu laikā pēc Ministru kabineta noteikumu stāšanās spēkā iesniegt Ministru kabinetā programmas rādītāju novērtējumu.
Piedāvātā redakcija
-
	Ņemts vērā
Altum gatavo  programmas rādītāju un sagaidāmo zaudējumu novērtējumu, saskaņā ar Attīstības finanšu institūcijas likuma 12. panta trešās daļas prasībām.
	Anotācija (ex-ante)
Anotācijas (ex-ante) nosaukums

	35.
	Noteikumu projekts
1. Noteikumi nosaka:
	Priekšlikums (TM - 21.11.2025.)
Atkārtoti aicinām noteikumu projekta 1. punktu precizēt, pēc iespējas precīzi pārrakstot Attīstības finanšu institūcijas likuma 12. panta ceturtajā daļā paredzēto pilnvarojumu (salīdzinājumam sk., piemēram, Ministru kabineta 2019. gada 8. janvāra noteikumu Nr. 9 "Lauksaimniecības, zivsaimniecības un lauku attīstības garantiju programmas noteikumi" 1. punktu).
Piedāvātā redakcija
-
	Ņemts vērā
Noteikumu projekta punkts precizēts.
	Noteikumu projekts
1. Noteikumi nosaka:

	36.
	Noteikumu projekts
29. Aizdevumu ar kapitāla atlaidi piemēro atbalstāmu investīciju īstenošanai, kas atbilst regulas 2021/2115 73. pantā 2. un 3. punktā noteiktajiem materiālajiem un nemateriālajiem aktīviem, tostarp:
	Priekšlikums (TM - 21.11.2025.)
Atkārtoti aicinām piemērveida uzskaitījumu ietvert anotācijā, it īpaši ņemot vērā, ka normā jau ir ietverta atsauce uz regulas vienību, vai anotācijā skaidrot, kādēļ kā piemēri noteikumu projektā izceltas tieši attiecīgās atbalstāmo investīciju kategorijas. Vienlaikus atkārtoti aicinām izvērtēt atsauces uz regulas 2021/2115 73. panta 3. punktu korektumu, ņemot vērā, ka tas ir adresēts dalībvalstīm: "Dalībvalstis izveido to investīciju un izdevumu kategoriju sarakstu, kuras ir neattiecināmas; sarakstā iekļauj vismaz šādus elementus: [..]." Proti, aicinām izvērtēt, vai noteikumu projektā nebūtu konkrēti nosakāmas investīcijas un izdevumu kategorijas, kuras ir attiecināmas vai neattiecināmas. Attiecīgi aicinām izvērtēt un precizēt noteikumu projektu vai sniegt atbilstošu skaidrojumu.
Piedāvātā redakcija
-
	Ņemts vērā
Anotācijā piemērveidā norādītas biežāk sastopamās investīciju kategorijas, kurām piemēro aizdevumu ar kapitāla atlaidi.
	Noteikumu projekts
-

	37.
	Noteikumu projekts
46.2. 80 procentu no attiecināmo izmaksu apmērā, ja aizdevumu sniedz gados jaunam lauksaimniekam;
	Priekšlikums (TM - 21.11.2025.)
Vēršam uzmanību, ka termins "gados jauns lauksaimnieks" ne noteikumu projektā, ne anotācijā nav skaidrots. Aicinām konkretizēt, sniedzot termina izpratnes robežas.
Piedāvātā redakcija
-
	Ņemts vērā
Precizēts noteikumu projekta punkts un papildināta anotācija, norādot konkrētas "gados jauns lauksaimnieks" pazīmes.
	Noteikumu projekts
-

	38.
	Noteikumu projekts
51. Sabiedrība "Altum" pirms de minimis atbalsta piešķiršanas saskaņā ar normatīvajiem aktiem par de minimis atbalsta uzskaites un piešķiršanas kārtībuizvērtē atbalsta pretendenta atbilstību atbalsta piešķiršanas brīdī.
	Priekšlikums (TM - 21.11.2025.)
Atkārtoti aicinām precizēt, atbilstību kam sabiedrība "Altum" izvērtē uz atbalsta piešķiršanas brīdi (proti, atbilstību kādiem nosacījumiem vai noteikumiem sabiedrība "Altum" izvērtē).
 
Piedāvātā redakcija
-
	Ņemts vērā
Noteikumu projekta punkts precizēts.
	Noteikumu projekts
55. Sabiedrība "Altum" atbalsta piešķiršanas brīdī izvērtē atbalsta pretendenta atbalsta de minimis atbilstību regulas 2023/2831 nosacījumiem.

	39.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 21.11.2025.)
Aicinām pārskatīt un precizēt anotācijas 5.4. apakšsadaļas 1. tabulu, ņemot vērā noteikumu projektā, tostarp tā vienību numerācijā, veiktās izmaiņas.
Piedāvātā redakcija
-
	Ņemts vērā
Anotācijas 5.4. apakšsadaļas 1. tabula precizēta, atbilstoši noteikumu projekta numerācijai.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	Izsludināšana: 09.10.2025. 09:57

	40.
	Noteikumu projekts
 Kārtība kādā piešķir aizdevumus ar kapitāla atlaidi lauksaimniecības un citiem saimnieciskās darbības veicējiem lauku teritorijā
	Iebildums (FM - 23.10.2025.)
Atbilstoši Attīstības finanšu institūcijas likuma 12. panta ceturtā daļā noteiktajam, ka Ministru kabinets apstiprina programmas un nosaka to īstenošanas kārtību un nosaka finansējumu, lūdzam noteikumu projektā ietvert informāciju par programmai paredzēto finansējumu.
Piedāvātā redakcija
-
	Ņemts vērā
Noteikumu projekts papildināts, programmas īstenošanai pieejamais finansējums norādīts  noteikumu projekta 6.punktā.
	Noteikumu projekts
 Kārtība, kādā piešķir aizdevumu ar kapitāla atlaidi lauksaimnieciskās darbības un citas saimnieciskās darbības veicējiem lauku teritorijā

	41.
	Noteikumu projekts
1. Noteikumi nosaka:
	Iebildums (TM - 23.10.2025.)
Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts noteic, ka noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Ievērojot minēto, lūdzam precizēt noteikumu projekta 1. punktu, precīzi pārrakstot Ministru kabinetam likumā doto pilnvarojumu (sk., piemēram, noteikumu projekta 1.5. apakšpunktu).
Piedāvātā redakcija
-
	Ņemts vērā
Noteikumu projekta 1. punktā veikti precizējumi.
	Noteikumu projekts
1. Noteikumi nosaka:

	42.
	Noteikumu projekts
7. Finansējuma nodrošināšanai aizdevumiem ar kapitāla atlaidi sabiedrība "Altum" piesaista valsts aizdevumu  kredītlīnijas veidā saskaņā ar normatīvajiem aktiem par kārtību, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtību vai piesaista aizdevumu no Eiropas Savienības vai citām starptautiskajām finanšu institūcijām. Valsts aizdevumam nepiemēro riska likmi, un to nodrošina ar komercķīlu, sabiedrībai "Altum" ieķīlājot prasījuma tiesības un to nākamās sastāvdaļas kā lietu kopību, atbilstoši sabiedrības "Altum" izsniegtajiem aizdevumiem.
	Iebildums (FM - 23.10.2025.)
Saskaņā ar noteikumu projekta 7.punktā minēto, ka finansējuma nodrošināšanai aizdevumiem ar kapitāla atlaidi sabiedrība "Altum" piesaista valsts aizdevumu  kredītlīnijas veidā saskaņā ar normatīvajiem aktiem par kārtību, lūdzam noteikumu projektā norādīt konkrētu aizdevuma apmēru, izmantošanas mērķi un termiņu, uz kādu tiek piešķirts valsts aizdevums kredītlīnijas veidā.
Piedāvātā redakcija
-
	Ņemts vērā
Noteikumu projekts precizēts un 7. punkts dzēsts, ņemot vērā, ka finansējuma nodrošināšanai nav paredzēts  piesaistīt valsts aizdevumu kredītlīnijas veidā.
	Noteikumu projekts
-

	43.
	Noteikumu projekts
14. Atbalsta pretendents, kurš ir izpildījis šajos noteikumos noteiktos nosacījumus kapitāla atlaides saņemšanai, iesniedz iesniegumu sabiedrībā "Altum" kapitāla atlaides saņemšanai, un nepieciešamos dokumentus kapitāla atlaides piešķiršanas izvērtēšanai.
	Iebildums (TM - 23.10.2025.)
Lūdzam konkretizēt, kādi ir nepieciešamie dokumenti, kurus atbalsta pretendentam jāiesniedz sabiedrībā "Altum" (ja nepieciešams, ietverot iekšējo atsauci uz noteikumu vienību vai vienībām). Vienlaikus lūdzam anotācijā izvērstāk skaidrot procesu, kādā noris pieteikšanās atbalstam un atbalsta piešķiršana, kā arī izvērtējuma par kapitāla atlaides piemērošanas nosacījumu izpildi veikšanas kārtība. Ja nepieciešams, lūdzam precizēt noteikumu projektu.
Piedāvātā redakcija
-
	Ņemts vērā
Noteikumu projekta punkts papildināts, anotācijā iekļauts skaidrojums, kādā noris pieteikšanās atbalstam un atbalsta piešķiršana, kā arī izvērtējuma par kapitāla atlaides piemērošanas nosacījumu izpildi veikšanas kārtība.
	Noteikumu projekts
15. Atbalsta pretendents, izpildot šo noteikumu kapitāla atlaides piemērošanas nosacījumus, iesniedz sabiedrībā "Altum" pieteikumu kapitāla atlaides piemērošanai, pievienojot informāciju, kas apliecina kapitāla atlaides piemērošanas nosacījumu izpildi un investīciju projekta īstenošanas pabeigšanu.

	44.
	Noteikumu projekts
15.2. atbilst normatīvajos aktos par valsts un Eiropas Savienības atbalsta piešķiršanas kārtību Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai" noteiktajām pretendenta pazīmēm.
	Iebildums (TM - 23.10.2025.)
Lūdzam izvērtēt iespēju atsaukties uz konkrētu normatīvo aktu, kā arī norādīt vienību, kurā minētas atbalsta pretendenta pazīmes. Ja domāts arī Ministru kabineta 2023. gada 1. jūnija noteikumu Nr. 269 "Valsts un Eiropas Savienības atbalsta piešķiršanas kārtība  Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai"" 8. punkts, lūdzam izvērtēt un precizēt vai skaidrot, kādēļ noteikumu projektā ietverts arī 15.1. apakšpunkts, ņemot vērā, ka minēto noteikumu 8.1. un 8.2. apakšpunkts raksturo, kāda fiziska un juridiska persona var pretendēt uz atbalstu.
Piedāvātā redakcija
-
	Ņemts vērā
Noteikumu projekta punkts precizēts.
	Noteikumu projekts
-

	45.
	Noteikumu projekts
30. Aizdevumu ar kapitāla atlaidi piešķir tādām atbalstāmām investīcijām, kas atbilst regulas 2021/2115 73. pantā 2. un 3. punktā noteiktajiem materiālajiem un nemateriālajiem aktīviem, tai skaitā, zemes iegādei par summu, kas nepārsniedz 10 procentus no kopējiem attiecināmajiem izdevumiem attiecīgajai darbībai, zemes iegādei gados jaunajiem lauksaimniekiem, dzīvnieku iegādei, viengadīgu augu iegādei un stādīšanai, aktīviem, kas saistīti ar saimniecību pārņemšanu un kapitāldaļu iegādi.
	Iebildums (TM - 23.10.2025.)
Lūdzam izvērtēt un precizēt noteikumu projekta 30. punktu. Aicinām piemērveida uzskaitījumu ietvert anotācijā, it īpaši ņemot vērā, ka normā jau ir ietverta atsauce uz regulas vienību. Vienlaikus aicinām izvērtēt atsauces uz regulas 2021/2115 73. panta 3. punktu korektumu, ņemot vērā, ka tas ir adresēts dalībvalstīm: "Dalībvalstis izveido to investīciju un izdevumu kategoriju sarakstu, kuras ir neattiecināmas; sarakstā iekļauj vismaz šādus elementus: [..]." Proti, lūdzam izvērtēt, vai noteikumu projektā nebūtu konkrēti nosakāmas investīcijas un izdevumu kategorijas, kuras ir attiecināmas vai neattiecināmas, un precizēt noteikumu projektu vai sniegt pamatotu skaidrojumu.
Piedāvātā redakcija
-
	Ņemts vērā
Noteikumu projekts precizēts, anotācija papildināta, norādot  atbalstāmu investīciju īstenošanas piemērus.
	Noteikumu projekts
-

	46.
	Noteikumu projekts
39.3. kas ir uzskatāms par lielo uzņēmumu, ja tas neatbilst vismaz "B–" kredītreitingam saskaņā ar regulas 2023/2831 4. panta 3. punkta "a" apakšpunktu. Par lielo uzņēmumu uzskatāms uzņēmums, kurā ir nodarbināti vismaz 250 darbinieku un kura gada apgrozījums pārsniedz 50 000 000 euro vai gada bilances kopsumma pārsniedz 43 000 000 euro;
	Iebildums (TM - 23.10.2025.)
Lūdzam izvērtēt, vai noteikumu projekta 39.3. apakšpunkta pirmajā teikumā netiek dublēts regulas 2023/2831 4. panta 3. punkta "a" apakšpunkta 2. teikums ("Lielo uzņēmumu gadījumā saņēmējam jābūt situācijā, kas pielīdzināma vismaz “B-” kredītreitingam [..]"). Atgādinām, ka regulas ir tieši piemērojamas un tās, atšķirībā no direktīvām, nav jāpārņem nacionālajos tiesību aktos, proti, tās ir daļa no Eiropas Savienības dalībvalsts nacionālo tiesību kopuma un tās ir aizliegts pārrakstīt. Attiecīgi lūdzam svītrot normas daļu, kas dublē regulu, vai arī sniegt pamatotu skaidrojumu par tās ietveršanas nepieciešamību. Eiropas Savienības Tiesa ir atzinusi, ka, ja regula prasa tās piemērošanai nodrošinošu nacionālā tiesību akta pieņemšanu, atsevišķos gadījumos tomēr var tikt pieļauta regulu teksta daļu inkorporēšana nacionālajos tiesību aktos (kā piemēru skatīt lietu Nr. 272/83 Komisija v. Itālija). Tomēr norādām, ka šis gadījums attaisnots vienīgi ar indivīdu interesēm saņemt tiem adresētu saskaņotu un labi uztveramu tiesību aktu, un regulu tiešā piemērojamība nepieļauj citus izņēmumus.
Lūdzam arī anotācijā pamatot noteikumu projekta 39.3. apakšpunkta otro teikumu.

Piedāvātā redakcija
-
	Ņemts vērā
Noteikumu projekta apakšpunkts precizēts. Noteikumu projektā atsauce uz minimālo kredītreitingu “B–” iekļauta, lai nodrošinātu skaidru un saprotamu prasību interpretāciju potenciālajiem atbalsta saņēmējiem. Tā nav regulas normu dubultojums, bet praktiska norāde nacionālajā tiesību aktā, kas ļauj identificēt atbilstības kritērijus tieši attiecīgajiem saņēmējiem.
39.3. (aktuālajā redakcijā 37.3.) apakšpunkta otrais teikums precizē lielo saimnieciskās darbības veicēju kredītspējas prasību nozīmi, nodrošinot, ka atbalsts tiek piešķirts finansiāli dzīvotspējīgiem saņēmējiem un samazinot finanšu riskus.
	Noteikumu projekts
43.3. ja atbalsta pretendents ir uzskatāms par lielo saimnieciskās darbības veicēju un tas neatbilst vismaz "B–" kredītreitingam saskaņā ar regulas 2023/2831 4. panta 3. punkta "a" apakšpunktā noteikto. Par lielo saimnieciskās darbības veicēju ir uzskatāms tāds saimnieciskās darbības veicējs, kurš nodarbina vismaz 250 darbinieku un kura gada apgrozījums pārsniedz 50 000 000 euro vai gada bilances kopsumma pārsniedz 43 000 000 euro;

	47.
	Anotācija (ex-ante)
Anotācijas (ex-ante) nosaukums
	Iebildums (FM - 23.10.2025.)
Lūdzam pievienot anotācijas pielikumu, kurā izvērtēta programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto. Ja minētā informācija uz šobrīd nav pieejama, lūdzam papildināt Ministru kabineta protokollēmuma projektu ar uzdevumu Zemkopības ministrijai divu mēnešu laikā pēc Ministru kabineta noteikumu stāšanās spēkā iesniegt Ministru kabinetā programmas rādītāju novērtējumu.
 
Piedāvātā redakcija
-
	Ņemts vērā
Altum gatavo  programmas rādītāju un sagaidāmo zaudējumu novērtējumu, saskaņā ar Attīstības finanšu institūcijas likuma 12. panta trešās daļas prasībām.
 
	Anotācija (ex-ante)
Anotācijas (ex-ante) nosaukums

	48.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 23.10.2025.)
Lūdzam anotācijas 1.3.sadaļā sniegt skaidrojumu par noteikumu projekta 58.punktā paredzēto, tai skaitā izvērtējot, vai noteikumu projekta 58.punktā atsauce uz 7.punktu nebūtu aizstājama ar atsauci uz 8.punktu.
Piedāvātā redakcija
-
	Ņemts vērā
Precizēts noteikumu projekta 58. (aktuālajā redakcijā 55. punkts) punkts un anotācija papildināta ar 58. punkta skaidrojumu.
	Anotācija (ex-ante)
1.3. Pašreizējā situācija, problēmas un risinājumi

	49.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 23.10.2025.)
Lūdzam anotācijas 1.3.sadaļā sniegt skaidrojumu par noteikumu projekta 7.punktā paredzēto, ja vienlaikus noteikumu projekta 6.punkts jau paredz, ka aizdevumu ar kapitāla atlaidi piešķir no Latvijas Kopējās lauksaimniecības politikas stratēģiskā plāna 2023.–2027. gadam Eiropas Lauksaimniecības fonda lauku attīstībai publiskā finansējuma līdzekļiem.
Piedāvātā redakcija
-
	Ņemts vērā
Noteikumu projekts precizēts, iekļautais 7. punkts dzēsts.
	Anotācija (ex-ante)
1.3. Pašreizējā situācija, problēmas un risinājumi

	50.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 23.10.2025.)
Vēršam uzmanību, ka šī gada februārī Finanšu ministrija sniedza atzinumu par Zemkopības ministrijas izstrādāto noteikumu projektu “Kārtība, kādā īsteno programmu aizdevumu piešķiršanai ar kapitāla atlaidi lauksaimniecības un lauku saimnieciskās darbības veicējiem” (24-TA-2550), kura anotācijas 3.sadaļā bija norādīts atšķirīgs intervencei LA 4.1.5. "Atbalsts aizdevumu veidā ieguldījumiem un apgrozāmajiem līdzekļiem  lauku saimniecībās" aizdevumu programmai "Aizdevumi ar kapitāla atlaidi lauksaimniecības un lauku saimnieciskās darbības veicējiem" pieejamais finansējums nekā norādīts šī noteikumu projekta anotācijas 3.sadaļā. Lūdzam sniegt skaidrojumu, tai skaitā arī par to, vai minētā tiesību aktu lieta Nr.24-TA-2550 ir zaudējusi aktualitāti un tai netiks paredzēta turpmāka virzība.
Piedāvātā redakcija
-
	Ņemts vērā
Kardināli mainījusies pieeja, atbalstāmās nozares, nosacījumi, finansējums,  līdz ar ko tiesību aktu lieta Nr.24-TA-2550 ir zaudējusi aktualitāti un tai nav paredzēta turpmāka virzība.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	51.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 23.10.2025.)
Ievērojot anotācijas 3.sadaļas “Cita informācija” norādīto par noteikumu projekta īstenošanai pieejamo finansējumu Latvijas Kopējās lauksaimniecības politikas stratēģiskajam plāna 2023.–2027. gadam ietvaros, nav skaidrs, kāpēc anotācijas 3.sadaļas 1.-5.punktos ir norādītas “0”, attiecīgi lūdzam precizēt, norādot noteikumu projekta īstenošanai pieejamo finansējumu sadalījumā pa gadiem, aizpildot attiecīgās ailes, kā arī anotācijas 3.sadaļas punktā “Cita informācija” papildinot ar norādi, ka finansējumu pasākuma īstenošanai par aizdevumu ar kapitāla atlaidi piešķir no Latvijas Kopējās lauksaimniecības politikas stratēģiskā plāna 2023.–2027. gadam Eiropas Lauksaimniecības fonda lauku attīstībai publiskā finansējuma līdzekļiem, kā to paredz noteikumu projekta 6.punkts, un to plānots izmaksāt no Zemkopības ministrijas budžeta apakšprogrammas 65.10.00 "Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2023–2027)".
Piedāvātā redakcija
-
	Ņemts vērā
Anotācijas sadaļa papildināta un noteikumu projekta īstenošanai pieejamais finansējums norādīts sadalījumā pa gadiem.
Ņemot vērā, ka aizdevumu ar kapitāla atlaidi piešķir tikai no Latvijas Kopējās lauksaimniecības politikas stratēģiskā plāna 2023.–2027. gadam Eiropas Lauksaimniecības fonda lauku attīstībai publiskā finansējuma līdzekļiem, noteikumu projektam nav papildu ietekmes uz valsts vai pašvaldību budžetu, anotācijas 3.sadaļa precizēta.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	52.
	Noteikumu projekts
5. Aizdevumu ar kapitāla atlaidi izsniedz akciju sabiedrība "Attīstības finanšu institūcija Altum" (turpmāk – sabiedrība "Altum") ar atbalsta pretendenta noslēgta līguma (turpmāk – aizdevuma līgums) ietvaros, kurā iekļauti kapitāla atlaides piemērošanas nosacījumi, pēcuzraudzības kārtība un sekas, ja netiek ievēroti šo noteikumu nosacījumi.
	Priekšlikums (TM - 23.10.2025.)
Lūdzam sniegt skaidrojumu, kādēļ paredzēts, ka kapitāla atlaides piemērošanas nosacījumi, pēcuzraudzības kārtība un sekas, ja netiek ievēroti šo noteikumu nosacījumi, tiek noteikti aizdevuma līgumā, un vai ir runa par kādiem nosacījumiem papildus tiem, kas ir paredzēti ārējos normatīvajos aktos. Ja ir runa par papildu nosacījumiem, lūdzam skaidrot, kādēļ tie netiek ietverti ārējā normatīvajā aktā (piemēram, šajā noteikumu projektā) un kā tas atbilst likumā paredzētajam pilnvarojumam.
Piedāvātā redakcija
-
	Ņemts vērā
Līguma slēgšana starp “Altum” un atbalsta pretendentu paredzēta, lai nodrošinātu detalizētu un praktisku aizdevumu īstenošanu atbilstoši katra konkrētā darījuma apstākļiem, tostarp kapitāla atlaides piemērošanas kārtību, pēcuzraudzības mehānismus un saistību neizpildes sekas.
Tas nepieciešams tādēļ, ka Ministru kabineta noteikumi nosaka vispārējos programmas nosacījumus un atbalsta piešķiršanas principus, kā arī kapitālatlaides maksimālo un minimālo apmēru, bet katrā konkrētā aizdevuma gadījumā, tas var atšķirties. Kā arī aizdevuma termiņš var būt atšķirīgs atbilstoši plānotajiem investīciju īstenošanas veidiem un apmēriem. Tādēļ arī kapitālatlaides piemērošanas brīdis, konkrētajā aizdevuma gadījumā var atšķirties.  Savukārt līgumā ar ALTUM visi šie nosacījumi tiek konkretizēti, balstoties uz Ministru kabineta tiesiskā regulējuma ietvaru. Līgumā netiks ietverti jauni vai papildu nosacījumi, kas nav paredzēti Ministru kabineta noteikumos, bet gan līgumā detalizētāk iekļauti normatīvā akta īstenošanas praktiskie aspekti. Līguma noteikumos tikai tiks precīzāk atrunāts, kā tiek īstenoti un kontrolēti jau normatīvajos aktos noteiktie pienākumi un tiesības.
	Noteikumu projekts
5. Aizdevumu ar kapitāla atlaidi piešķir sabiedrība "Altum" pēc tam, kad ar atbalsta pretendentu ir noslēgts līgums (turpmāk – aizdevuma līgums), kurā noteikti kapitāla atlaides piemērošanas nosacījumi, uzraudzības kārtība un sekas, ja netiek ievēroti šo noteikumu nosacījumi.

	53.
	Noteikumu projekts
15. Atbalsta saņēmējs:
	Priekšlikums (TM - 23.10.2025.)
Aicinām izmantot konsekventu terminoloģiju (sk. noteikumu projekta 15.2. apakšpunktā un 16. apakšpunktā - "atbalsta pretendents").
Piedāvātā redakcija
-
	Ņemts vērā
Termins labots.
	Noteikumu projekts
17. Atbalsta pretendents ir persona, kas atbilst normatīvajos aktos par valsts un Eiropas Savienības atbalsta piešķiršanas kārtību atklātu projektu konkursa veidā Eiropas lauksaimniecības fonda lauku attīstībai investīcijām materiālajos aktīvos 2023.–2027. gada plānošanas periodā noteiktajai gados jauna lauksaimnieka definīcijai.

	54.
	Noteikumu projekts
35. Viens vienots uzņēmums šo noteikumu izpratnē ir uzņēmums, kas atbilst regulas 2023/2831 2. panta 2. punktā noteiktajiem kritērijiem.
	Priekšlikums (TM - 23.10.2025.)
Norādām, ka saskaņā ar Komerclikuma 18. pantu termins „uzņēmums” apzīmē organizatoriski saimniecisku vienību un nevis komercdarbības vai saimnieciskās darbības subjektu. Ņemot vērā minēto, lūdzam izvērtēt un nepieciešamības gadījumā precizēt noteikumu projektu, termina „uzņēmums” vietā izmantojot terminu „komersants” vai „saimnieciskās darbības veicējs”.
 
Piedāvātā redakcija
-
	Ņemts vērā
Noteikumu projekta 34. (aktuālajā redakcijā - 33.) punkts precizēts un 35. punkts dzēsts.
	Noteikumu projekts
-

	55.
	Noteikumu projekts
39.5. tā dalībniekiem vai saistītām personām, kuras ir reģistrētas valstī vai teritorijā, kas minēta normatīvajos aktos par zemu nodokļu vai beznodokļu valstīm vai teritorijām, pieder vairāk nekā 25 procenti kapitāldaļu atbalsta pretendenta uzņēmumā.
	Priekšlikums (TM - 23.10.2025.)
Vēršam uzmanību, ka apakšpunktā iztrūkst kāds vārds (piemēram, "ja" apakšpunkta sākumā). Aicinām precizēt normu atbilstoši tās mērķim.
Piedāvātā redakcija
-
	Ņemts vērā
Noteikumu projekta apakšpunkts precizēts.
	Noteikumu projekts
43.5. saimnieciskās darbības veicējam, ja tā dalībnieki vai saistītās personas ir reģistrētas valstī vai teritorijā, kas minēta normatīvajos aktos par zemu nodokļu vai beznodokļu valstīm vai teritorijām;

	56.
	Noteikumu projekts
54. Sabiedrība "Altum" piešķirot de minimis atbalstu, veic atbalsta pretendenta atbilstības izvērtēšanu uz atbalsta piešķiršanas brīdi.
	Priekšlikums (TM - 23.10.2025.)
Aicinām precizēt, atbilstību kam sabiedrība "Altum" izvērtē uz atbalsta piešķiršanas brīdi.
Piedāvātā redakcija
-
	Ņemts vērā
Noteikumu projekta punkts ir precizēts.
	Noteikumu projekts
55. Sabiedrība "Altum" atbalsta piešķiršanas brīdī izvērtē atbalsta pretendenta atbalsta de minimis atbilstību regulas 2023/2831 nosacījumiem.

	57.
	Noteikumu projekts
55. Ja aizdevumu piešķir saskaņā ar regulu 2023/2831, atbalsta saņēmējs datus par individuālo piešķirto de minimis atbalstu glabā 10 gadus, sākot no atbalsta piešķiršanas dienas, savukārt finanšu institūcija datus par de minimis atbalsta shēmu glabā 10 gadus, sākot no dienas, kurā saskaņā ar aizdevumu programmu piešķirts pēdējais individuālais atbalsts. Ja aizdevumu piešķir saskaņā ar regulu 2021/2115, datus par individuāli piešķirto atbalstu glabā 10 gadus, sākot no atbalsta piešķiršanas dienas, savukārt sabiedrība "Altum" datus par piešķirto atbalstu glabā 10 gadus, sākot no dienas, kurā saskaņā ar aizdevumu programmu piešķirts pēdējais individuālais atbalsts.
	Priekšlikums (TM - 23.10.2025.)
Aicinām izmantot pieteikto saīsinājumu "sabiedrība "Altum"" vārdkopas "finanšu institūcija" vietā.
Piedāvātā redakcija
-
	Ņemts vērā
Noteikumu projekta punkts labots.
	Noteikumu projekts
56. Ja aizdevumu piešķir saskaņā ar regulu 2023/2831, atbalsta saņēmējs datus par individuālo piešķirto de minimis atbalstu glabā 10 gadu, sākot no atbalsta piešķiršanas dienas, bet sabiedrība "Altum" datus par de minimis atbalsta shēmu glabā 10 gadu, sākot no dienas, kurā saskaņā ar aizdevumu programmu piešķirts pēdējais individuālais atbalsts. Ja aizdevumu piešķir saskaņā ar regulu 2021/2115, datus par individuāli piešķirto atbalstu glabā 10 gadu, sākot no atbalsta piešķiršanas dienas, bet sabiedrība "Altum" datus par piešķirto atbalstu glabā 10 gadu, sākot no dienas, kurā saskaņā ar aizdevumu programmu piešķirts pēdējais individuālais atbalsts.

	58.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (TM - 23.10.2025.)
Aicinām aizpildīt anotācijas 2. sadaļu.
Piedāvātā redakcija
-
	Ņemts vērā
Aizpildīta anotācijas 2. sadaļa.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu



